b'\n_START_ARTICLE_\nRodolfo Pizarro\n_START_SECTION_\nSeurajoukkueura\n_START_PARAGRAPH_\nPizarro on Pachucan kasvatti. H\xc3\xa4n pelasi ensimm\xc3\xa4isen Meksikon Primera Divisi\xc3\xb3nin ottelunsa 15. syyskuuta 2012, kun Pachuca voitti kotonaan Morelian 3\xe2\x80\x932. Pizarro oli voittamassa Clausura-mestaruutta vuonna 2016.\n_START_SECTION_\nMaajoukkueura\n_START_PARAGRAPH_\nPizarro pelasi ensimm\xc3\xa4isen A-maaottelunsa 30. tammikuuta 2014, kun Meksiko voitti yst\xc3\xa4vyysottelussa Etel\xc3\xa4-Korean 4\xe2\x80\x930. Ensimm\xc3\xa4isen kilpailullisen maaottelunsa h\xc3\xa4n pelasi 30. maaliskuuta 2016, kun Meksiko voitti kotonaan Kanadan 2\xe2\x80\x930 MM-kilpailujen 2018 karsinnoissa. Pizarro oli mukana kes\xc3\xa4olympialaisissa 2016 pelaten kahdessa alkulohko-ottelussa ja tehden maalin 2\xe2\x80\x932-tasapeliin p\xc3\xa4\xc3\xa4ttyneess\xc3\xa4 ottelussa Saksaa vastaan.'